****

**DEBRECENI VÍZMŰ ZÁRKÖRŰEN MŰKÖDŐ RÉSZVÉNYTÁRSASÁG**

**4 0 2 5 Debrecen, Hatvan u. 12-14. sz.**

**Ajánlatkérési dokumentáció**

**„Számlázási informatikai rendszerre vonatkozó tanúsítás elvégzése”**

Debrecen, 2023. május 03.

**Tartalom**

[Ajánlatkérő megnevezése: 3](#_Toc130282545)

[Eljárás típusa: 3](#_Toc130282546)

[Pályázati felhívás tárgya: 3](#_Toc130282547)

[Pályázat beadási hely és határidő: 3](#_Toc130282548)

[Beadott pályázatok bontási időpontja: 3](#_Toc130282549)

[Ajánlatok beadása: 4](#_Toc130282550)

[Ajánlatok elbírálása: 4](#_Toc130282551)

[Eredményhirdetés: 4](#_Toc130282552)

[A pályázó, tanúsító szervezetnek rendelkeznie kell: 5](#_Toc130282553)

[Tanúsítandó termék: 5](#_Toc130282554)

[Érvénytelenséget, kizárást eredményező okok: 5](#_Toc130282555)

[A beadott pályázathoz az alábbi dokumentumok csatolandók: 6](#_Toc130282556)

[Audit módszertan részletes leírásában ki kell térni: 6](#_Toc130282557)

[Mellékletek: 7](#_Toc130282558)

[1. sz. melléklet 8](#_Toc130282559)

[2. sz. melléklet 10](#_Toc130282560)

[3. sz. melléklet 11](#_Toc130282561)

**Pályázati Felhívás**

**Számlázási informatikai rendszerre vonatkozó tanúsítás elvégzésére**

**Ajánlat tétel nyelve:** **Magyar**

# Ajánlatkérő megnevezése:

**Debreceni Vízmű Zrt.**

4025 Debrecen, Hatvan u. 12-14.

Telefon: 06 (52) 513-513

Fax: 06 (52) 513-599

# Eljárás típusa:

A választott eljárás típusa: nyílt eljárás.

A kiíró vizsgálni kívánja a pályázók alkalmasságát az eljárás lebonyolítása tekintetében.

# **Pályázati felhívás tárgya**:

Számlázási informatikai rendszerre vonatkozó tanúsítás elvégzése

# Pályázat beadási hely és határidő:

Debreceni Vízmű Zrt. 4025 Debrecen, Hatvan u. 12-14. 402 szoba – Értékesítés

Időpont: 2023. május 31. 9.00 óra

**A kötendő szerződés megnevezése**: vállalkozási szerződés.

**Kötendő szerződés érvényessége:** a szerződés aláírásától a kiadandó tanúsítvány érvényességi idejéig.

**Konzultáció helye, időpontja:**

Konzultációt nem tartunk, kiegészítő információ telefonon kérhető Ásztai Attiláné értékesítési vezetőtől a +36 52 513 549 telefonszámon.

# Beadott pályázatok bontási időpontja:

**2023. június 02. 9.30 órakor**

Helye: Debrecen, Hatvan u. 12-14., IV. em. 402-es iroda (Értékesítés)

# Ajánlatok beadása:

A papír alapú, személyesen vagy postai úton beküldött ajánlatokat 2 példányban (1 eredeti példányt papír alapon, 1 másolati példányt tartós adathordozón, CD-n vagy DVD-n) zárt borítékban kérjük beadni.

Az ajánlatot tartalmazó lezárt **borítékra** kérjük ráírni:

**„****Számlázási informatikai rendszerre vonatkozó tanúsítás elvégzése”**

**„Nem bontható fel a hivatalos bontási eljárás kezdetéig!”**

Az ajánlat benyújtható e-mailben is, melynek terjedelme maximum 14 MB terjedelem lehet, a papír alapú, cégszerűen aláírt ajánlat szkennelt változatát egyetlen PDF formátumú file-ban kérjük megküldeni az [asztaine.erika@debreceni-vizmu.hu](mailto:asztaine.erika@debreceni-vizmu.hu) e-mail címre.

Az **e-mail tárgyában** kötelezően kérjük feltüntetni:

*„Számlázási informatikai rendszerre vonatkozó tanúsítás elvégzése”*

Ajánlati kötöttség: az ajánlat beadásától számított 60 nap.

# Ajánlatok elbírálása:

Értékelés módja: A kiírás szerinti megfelelés, az ajánlati ár, figyelembe véve a díj ellenében végzett tanácsadási tevékenységet, a beadott módszertant.

Ajánlattevő alkalmassága esetén a kiíró a számára legelőnyösebb, érvényes ajánlatot tevő pályázóval köt szerződést.

Amennyiben nem érkezik megfelelő ajánlat – az ajánlatkérő rendelkezésre álló pénzeszközeire tekintettel – úgy a legelőnyösebb, érvényes ajánlatot tevő pályázóval tárgyalást kezdeményez a kiíró.

A tárgyalás tervezett menete:

A kiíró a számára legmegfelelőbb, érvényes ajánlatot tevővel az elbírálási időszak alatt (60 napon belül) tárgyalást kezdeményez. A tárgyalás során az ajánlattevő a kiíró számára csak kedvezőbb ajánlatot tehet az ellenszolgáltatás vagy a szerződés feltételei tekintetében.

Az ajánlatkérő fenntartja magának azt a jogot, hogy indoklás nélkül eredménytelennek nyilvánítsa az eljárást.

# Eredményhirdetés:

Az ajánlat beadásától számított 60 napon belül írásban.

# A pályázó, tanúsító szervezetnek rendelkeznie kell:

* Informatikai biztonsági funkciókat megvalósító szoftvertermékek és -rendszerek biztonságának hazai vagy nemzetközi informatikai biztonsági módszertanon alapuló tanúsítására vonatkozó akkreditált státuszt igazoló okirattal,
* Informatikai biztonsági funkciókat megvalósító szoftver termékek és -rendszerek biztonságának hazai vagy nemzetközi informatikai biztonsági módszertanon alapuló tanúsítására vonatkozóan - a tanúsítvány kiállítását megelőző 5 évben - legalább 3 évig fennállt akkreditált státusszal,
* Informatikai biztonsági funkciókat megvalósító szoftvertermékek és -rendszerek biztonságának hazai vagy nemzetközi informatikai biztonsági módszertanon alapuló tanúsítására vonatkozó akkreditáció alapján végzett legalább 3 referenciával, és
* legalább két olyan felsőfokú szakemberrel, akinek szakirányú képzettsége és két év igazolt tanúsítási gyakorlata van.
* A tanúsítandó szervezetek bizalmas információinak és a nagy tömegű személyes adatok védelme érdekében a tanúsító szervezetnek biztonsági szabályzattal, tanúsított informatikabiztonsági irányítási rendszerrel kell rendelkeznie. A tanúsító szervezetnek rendelkeznie kell a minősített adat védelméről szóló 2009. évi CLV. törvény 16. §-a alapján kiállított telephely-biztonsági tanúsítvánnyal.
* Igazolás, mely szerint nincs adótartozása *(*a NAV 30 napnál nem régebbi igazolása, vagy a köztartozás-mentes adatbázisból történő lekérdezés kinyomtatott változatának csatolása).

# Tanúsítandó termék:

**Zafír Integrált Értékesítési Rendszer**

Termék általános leírása: Komplett értékesítési, számlázási, folyószámla kezelési, valamint hátralékkezelési folyamatokat lefedő, támogató alkalmazás, mely magában foglal ügyfélszolgálati komponenseket is. A rendszer mind mérőóra alapú és időszakonként változó számlázási adatok, mind rendszeres havidíjak elszámolását képes hatékonyan elvégezni.

Számlázott felhasználási helyek száma: 148 206

Havonta előállított számlák darabszáma átlagosan: 76 431

# Érvénytelenséget, kizárást eredményező okok:

* A pályázó nem jogosult az eljárásban részt venni.
* Nem rendelkezik a jogszabályban előírt jogosultsággal, képzettséggel.
* Nem rendelkezik az előírt referenciával.
* Határidőn túl nyújtott be pályázati anyagot.
* Nem zárt borítékban beadott ajánlat.
* Nem elégíti ki az ajánlat a felhívási dokumentációban megfogalmazottakat.

**Eredménytelen az eljárás**, ha:

* Kizárólag érvénytelen pályázatok érkeznek,
* Egyik ajánlattevő sem tett a kiíró számára megfelelő ajánlatot.

# A beadott pályázathoz az alábbi dokumentumok csatolandók:

* Ajánlati nyilatkozat (1.sz. melléklet),
* Nyilatkozat a pályázati felhívásban meghatározott feladatok elvégzéséről (2. sz. melléklet)
* Nyilatkozat az ajánlati kötöttségéről (3. sz. melléklet)
* Audit módszertan részletesen bemutatva
* Nyilatkozat a jogszabályban előírt jogosultság és az előírt szakember képzettségének meglétéről
* Referencia nyilatkozat
* A pályázó cégjegyzésre jogosult vezetője által aláírt szerződéstervezet
* Átláthatósági nyilatkozat
* NAV 30 napnál nem régebbi, köztartozásról szóló igazolása, vagy a köztartozás mentes adatbázisból való lekérdezés kinyomtatott változata

# Audit módszertan részletes leírásában ki kell térni:

* A tanúsítási módszertan részletes leírására, amely tartalmazza a módszertan célját, a végrehajtási folyamatot, az elvárásokat és a végrehajtás menetét.
* A módszertan általános követelményeit, amelyeknek tartalmaznia kell a biztonsági szabályokat és előírásokat, az információvédelmi szabványokat, az érzékeny adatok kezelésének előírásait és az adatbiztonsági eljárásokat.
* Az információbiztonsági értékelési eljárások részletes leírását, amely magában foglalja a felhasznált módszertanokat, a vizsgálatok menetét és az értékelési kritériumokat.
* Az auditálás folyamatának leírását, amely magában foglalja az auditálási folyamat menetét, a dokumentáció rendszerét, az észrevételek kezelését és az eredmények dokumentálását.
* Az auditálás folyamán, az ügyféltől elvárt előzetes munka pontos definiálását.
* Az információbiztonsági tanúsítvány kiállításának folyamatának leírását, amely tartalmazza az igénylők regisztrációjának menetét, a dokumentáció benyújtását, a vizsgálatok menetét és az eredmények dokumentálását.
* Az információbiztonsági tanúsítvány fenntartás folyamatának leírását, amely magában foglalja a tanúsítvány felülvizsgálatát, az észrevételek kezelését, a folyamatos monitorozást és az esetleges változások dokumentálását.
* Amennyiben a tanúsítási módszertan, nem a 2013.évi L. törvényre épül, akkor annak egyenértékűségéről igazolás.

# Mellékletek:

A kiíró rendelkezésre bocsátja:

* 1 pld. Ajánlati nyilatkozat (1. sz. melléklet)
* 1 pld. Teljességi nyilatkozat (2. sz. melléklet)
* 1 pld. Nyilatkozat az ajánlati kötöttségről (3. sz. melléklet)

Debrecen, 2023. május 03.

Gorján Ferenc

vezérigazgató

# sz. melléklet

**Ajánlati nyilatkozat**

**I. Pályázó neve, címe, telefon/fax száma, e-mail címe, kapcsolattartó neve, elérhetősége:** ……......................................................................……………………………………………………

……………………………………………………………………………….…………………………………………………..

…………………………………………………………………………………………………………………………………..

**II. Pályázat tárgya:**

**Számlázási informatikai rendszerre vonatkozó tanúsítás elvégzése**

**III. Nettó ajánlati ár (Ft):**

|  |  |
| --- | --- |
| **Megnevezés:** | **Összeg** |
| Tanúsítás díj,  melyből a tanácsadási díj összege |  |
|  |
| Felülvizsgálat díj (alkalom),  melyből a tanácsadási díj összege |  |
|  |

**IV. Tanúsítási, felülvizsgálati javasolt időpontok:**

1. …………………………………….
2. …………………………………….
3. …………………………………….

**V. Mint pályázó nyilatkozom, hogy a feladat elvégzéséhez szükséges engedélyekkel, jogosultságokkal rendelkezem.**

V. Tervezett pénzügyi ütemezés:

Részszámla benyújtására nincs lehetőség.

**VI. Nyilatkozat:**

Mint pályázó nyilatkozom, hogy a kiírásban megfogalmazott feltételeket elfogadom és a közölt adatok a valóságnak megfelelnek.

**VII. Megjegyzés:**

……………………………………………………………………………………………………………………………………………………………………………………………………………………………………………………………………………………………………………………………………………………………………………………

2023. ………………………………….

………………………………………………..

cégszerű aláírás

# sz. melléklet

**Teljességi nyilatkozat**

Alulírott ………………………………………………………………………mint pályázó nyilatkozom, hogy a

„Számlázási informatikai rendszerre vonatkozó tanúsítás elvégzése” tárgyú

beadott pályázatomban megajánlott vállalási ár fedezi a tanúsítás, felülvizsgálat során felmerülő költségeket.

2023. …………………………………

……………………..…………..

cégszerű aláírás

# sz. melléklet

**Nyilatkozat az ajánlati kötöttségről**

Alulírott ………………………………………………………………………mint pályázó nyilatkozom, hogy ajánlatomhoz 60 napig kötve maradok, azt nem vonom vissza.

Amennyiben az ajánlati kötöttség ideje alatt ajánlatomat visszavonom, úgy elfogadom, hogy a következő 5 évben a Debreceni Vagyonkezelő Zrt. tagvállalatai által lebonyolított pályázatokon nem vehetek részt.

2023.. ……………………………………….

……………………..…………..

cégszerű aláírás